Fredrika Bremer-förbundet

Fredrika Bremer Förbundet (FBF) er Sveriges eldste kvinnesaksorganisasjon og den største og mest sentrale organisasjonen innen den tradisjonelle borgerlige kvinnesaksbevegelsen i Sverige. Foreningens hovedmål er likestilling. Organisasjonen ble grunnlagt i 1884 av Sophie Adlersparre, og er en ideell organisasjon som er partipolitisk og religiøst nøytral, og som er åpen for alle uansett kjønn. FBF arbeider med en rekke ulike spørsmål, men har fokus på tre hovedspørsmål: Flere kvinner i maktposisjoner, flere menn i arbeid med barn og lik lønn mellom kjønnene. Fredrika Bremer-förbundet er medlem av International Alliance of Women og er dermed den svenske søsterorganisasjonen av Norsk Kvinnesaksforening.

Fredrika Bremer-förbundet har som formålsparagraf å «förverkliga jämställdhet mellan kvinnor och män med samma möjligheter, rättigheter och samma skyldigheter i hem, yrkesliv och samhälle». Norsk Kvinnesaksforenings formålsparagraf frem til 1983 (å arbeide for «reformer og lovendringer slik at kvinner og menn skal ha de samme muligheter i samfunnet» og «like rettigheter og plikter i hjem, yrkesliv og samfunn»Kvinnesaksnytt, særtrykk, nr. 2) var inspirert av Fredrika Bremer-förbundets formålsparagraf.

 Referanser 

Eksterne lenker
 Offisiell hjemmeside

Kategori:Svenske organisasjoner
Kategori:Feminisme
Kategori:Organisasjoner etablert i 1884
Kategori:1884 i Sverige